Lisa 1.

Tehniline kirjeldus

Töö	Ämari keskkonnaloa muutmise taotluse koostamine
Tellija	Riigi Kaitseinvesteeringute Keskus
Asukoht	Harjumaa, Lääne-Harju vald, Ämari alevik, Ämari lennuväli

1.	Töö eesmärk

Töö eesmärk on keskkonnaloa muutmise taotluse koostamine, lisades olemasolevale keskkonnaloale paiksete heiteallikate (põletusseadmed) õhusaaste osa koos vajalike lisadega, sh lubatud heitkoguste (edaspidi LHK) projekti ning koostada kvartaalsete deklaratsioonide ja aastaaruande koostamise abitabelid. 

2.	Kirjeldus ja töö maht

2.1.	Olemasoleva registreeringuga nr PHRR/334716 kaetud põletussseadmetele lisandub juurde 3 pelletikatelt (3x1,8MW) ning 2 õlikatelt (2x2,8MW) koos vajalike filtritega, mille töömaht ületab 500 tundi aastas ning selline tegevus vajab õhusaasteluba.
2.2.	Koostada tuleb keskkonnaloa muutmise taotlus, kus olemasolevale loale nr L.VV/325679 tuleb juurde lisada õhusaaste osa vajalike lisadega (LHK projekt, hajuvuskaardid) kõikidele territooriumil olevatele põletusseadmetele. Keskkonnaloa muutmise taotlus tuleb esitada süsteemis KOTKAS. Töö tegijale antakse KOTKAS süsteemis vastav volitus. Lisaks tuleb koostada abitabelid õhusaasteloaga vajalike saastetasude kvartaalseks deklareerimiseks ja aastaaruande esitamiseks KOTKASes.
2.3.	Keskkonnaloa muutmisel tellija nõustamine loa taotlemisel tekkivates küsimustes.
2.4.	Töö tegemine eeldab Ämari lennuvälja territooriumi külastust. Töö tegemine eeldab koostööd tellija ja tellija määratud kontaktisikutega.

3.	Nõuded töö tegemisele ja sisule

3.1.	Töö tegemisel lähtuda keskkonnaseadustiku üldosa seaduse § 41 lg 4 ja § 59, atmosfääriõhu kaitse seaduse § 91 lg 1 ja 2 ning keskkonnaministri 23.10.2029 määruse nr 56 „Keskkonnaloa taotlusele esitatavad täpsustavad nõuded ja loa andmise kord ning keskkonnaloa taotluse ja loa andmekoosseis“ peatükist 4. 
3.2.	Keskkonnaloa muutmise taotlus koos nõutavate lisadega tuleb koostada ja esitada infosüsteemis KOTKAS. 
3.3.	Töövõtja kohustub tegema töö kooskõlas õigusaktidega ja tellija poolt antud juhiste ja soovidega. 

4.	Nõuded töö tegijale

Pakkuja peab olema pädev koostama põletusseadmete õhusaasteloa taotlust vajalike lisadega. Nimetada pakkuja poolt viimase 5 aasta jooksul koostatud vähemalt 2 õhusaasteloa taotlust koos LHK projekti koostamisega. Esitada vormis: töö nimi/loa nr, koostamise aasta, tellija nimi. 

5.	Tähtajad

5.1.	Esimene töökoosolek tehakse 5 tööpäeva jooksul lepingu või tellimiskirja sõlmimise järgselt. Edasised töökoosolekud lepitakse kokku jooksvalt. 
5.2.	Töö esitamise lõpptähtaeg on 3 kuud hankelepingu või tellimiskirja sõlmimise kuupäevast. Töö lõppversioon esitatakse tellijale kooskõlastamiseks hiljemalt 2 nädalat enne töö lõppkuupäeva.

6.	Tellijale antavad materjalid

Tehnilise kirjelduse järgi koostatud töö tuleb tellijale üle anda koos kõikide lisade ja joonistega digiallkirjastatuna elektrooniliselt pdf- ja doc-vormingus, tabelandmed xls-vormingus, kaardiandmed shp-vormingus. KOTKAS süsteemis koostatud keskkonnaloa muutmise taotlus allalaetud zip. formaadina koos kõikide lisadega.

7.	Julgeolekutingimused
Objekt asub Kaitseväe julgeolekualal, mistõttu on eduka pakkumuse esitanud pakkuja kohustatud taotlema kaitseväe korralduse seaduse § 41’3 sätestatud nõuete alusel esimesel võimalusel, minimaalselt 7 (seitse) tööpäeva enne objekti külastust sissepääsuluba Kaitseväe julgeolekualale ning esitama sissepääsutaotluse vormil oma töötajate andmed ja nende taustakontrolli teostamist lubava kirjaliku nõusoleku.